b'\n_START_ARTICLE_\nGym Class Heroes\n_START_SECTION_\nHistoria\n_START_PARAGRAPH_\nGym Class Heroesin tarina ulottuu vuoteen 1997, jolloin laulaja Travie McCoy ja rumpali Matt McGinley tutustuivat koulussa liikuntatunnilla. He perustivat Gym Class Heroesin yhdess\xc3\xa4 Ryan Geisen (basso) ja Milo Bonaccin (kitara) kanssa. He levyttiv\xc3\xa4t levyt Greasy Kid Stuff (EP, 2000) ja ...For the Kids (2001) sek\xc3\xa4 demoja omakustanteena. Vuonna 2001 kitaristiksi tuli Disashi Lumumba-Kasongo ja basistiksi Eric Roberts._NEWLINE_Seuraavat kaksi vuotta yhtye viihtyi paljon tien p\xc3\xa4\xc3\xa4ll\xc3\xa4. Fanijoukko kasvoi, ja uusia kappaleita syntyi. Gym Class Heroes sulkeutui nelj\xc3\xa4ksi p\xc3\xa4iv\xc3\xa4ksi studioon \xc3\xa4\xc3\xa4nitt\xc3\xa4m\xc3\xa4\xc3\xa4n seuraavaa albumiaan. Uusi albumi The Papercut Chronicles sai my\xc3\xb6s levy-yhti\xc3\xb6t kiinnostumaan, ja lopulta Fall Out Boyn basisti Pete Wentz kiinnitti ryhm\xc3\xa4n Fueled by Ramen -yhti\xc3\xb6n Decaydance-levymerkille. "The Papercut Chronicles" julkaistiin vuonna 2005. Uuden sopimuksen my\xc3\xb6t\xc3\xa4 aukesi my\xc3\xb6s tie isommille lavoille, ja yhtye kiersi Yhdysvaltoja mm. Warped Tourilla ja Fall Out Boyn kanssa. _NEWLINE_L\xc3\xa4pimurtoalbumi As Cruel as School Children julkaistiin vuonna 2006. Jo edelliselt\xc3\xa4 levylt\xc3\xa4 l\xc3\xb6ytynyt "Cupid\'s Chokehold" julkaistiin albumilla uutena versiona, ja single nousi nelj\xc3\xa4nneksi Billboardin Hot 100 -listalla. Kappaleella vierailee Fall Out Boyn Patrick Stump. Suomessa "As Cruel As School Children" julkaistiin syyskuussa 2006._NEWLINE_Vuonna 2008 Gym Classit julkaisivat albuminsa The Quilt. Levy ei kuitenkaan myynyt edelt\xc3\xa4j\xc3\xa4ns\xc3\xa4 tavoin, vaikka se sis\xc3\xa4lt\xc3\xa4\xc3\xa4kin moniakin kuuluisia artisteja, kuten Estelle, The-Dream, Busta Rhymes ja Patrick Stump.'